AH & Vety Minister Pu C. Lalsawivunga’n Khawzawl a tlawh,"797/2024-2025 Khawzawl, 13th June 2024: Vawiin khan AH & Vety Minister Pu C. Lalsawivunga chuan Khawzawl a tlawh a. Khawzawl District AH & Vety Office leh Hospital tlawhin, official-te nen inkawmna hun tha tak an nei. AH & Vety Minister hian Khawzawl District AH & Vety Hospital Building sak thar te, Boar Semen Station te bakah DAH&VO Office te a tlawh a. Khawzawl District Vety Office dinhmun, hmachhawp leh mamawh hrang hrang te an sawi ho. Khawtlang hruaitute nen an inkawmnaah LAD Minister ni bawk Pu C. Lalsawivunga hian Khawzawlah DLAO Office a awm theih nan theihtawp chhuah a tum thu a sawi bawk a ni. Khawzawla hun a hman zawh hian AH & Vety Minister hian Champhai a pan nghal a. Vawiin hian Champhaiah Slaughter House, District AH & Vety Office leh Hospital te a tlawh ang. Naktuk hian Live Animal Slaughter House, Ruantlang, Khawbung leh Samthang te tlawhin Vaphaiah zan a riak ang a, Inrinni (15.06.2024) hian Vaphai Branch YMA Day lawmna khuallian niin a hmanpui ang. Attachment Loading attachment...",Dated: 13 th Jun 24 3:58 PM,https://dipr.mizoram.gov.in/post/ah-vety-minister-pu-c-lalsawivungan-khawzawl-a-tlawh